cyanic-selkie/wikianc huggingface dataset:
คณะบริหารธุรกิจ มหาวิทยาลัยเกษตรศาสตร์
ปี 2019 QS World University Ranking by Subjects จัดอันดับให้ คณะบริหารธุรกิจ มก. เป็นสถาบันชั้นนำด้าน Business & Management Studies ในอันดับที่ 451-500 ของโลก อันดับที่ 501-550 ของโลก ในปี 2021 อันดับที่ 451-500 ของโลก ในปี 2022 และอันดับที่ 501-550 ของโลก ในปี 2023 และในด้าน Business & Economics ประจำปี 2022 และ 2021 อยู่อันดับที่ 601+ ของโลก โดย Times Higher Education
ในแต่ละปีคณะบริหารธุรกิจ มก. มีการบรรยายสาธารณะจากผู้บริหารระดับสูง นักธุรกิจ นักวิชาการ นักวิจารณ์ชั้นนำ รวมถึงบุคคลสำคัญในระดับชาติและนานาชาติ และมีงานเสวนาออนไลน์ด้านธุรกิจ KBS Alumni Live Talk จากสมาคมนิสิตเก่าคณะบริหารธุรกิจ มหาวิทยาลัยเกษตรศาสตร์ ซึ่งบุคคลทั่วไปสามารถเข้าร่วมได้โดยไม่เสียค่าใช้จ่าย อีกทั้งยังสามารถติดตามการเสวนาได้ผ่านทางไลฟ์เพจ KBS Alumni
ประวัติ
ก่อน พ.ศ. 2481 กรมสหกรณ์ในกระทรวงเกษตราธิการ ได้จัดอบรมวิชาสหกรณ์เนื้อหาการอบรมมุ่งเน้นการบริหารธุรกิจในรูปสหกรณ์ เช่น ปรัชญา แนวคิดของการรวมกลุ่มธุรกิจสหกรณ์ การจัดทำบัญชี การจัดการทั่วไป เป็นต้น โดยการจัดอบรมนี้ถือได้ว่าเป็นจุดเริ่มต้นของคณะสหกรณ์ในเวลาต่อมา
ในปี พ.ศ. 2481 กระทรวงเกษตราธิการ ต้องการให้มีการพัฒนาการเรียนอย่างจริงจัง จึงจัดตั้ง วิทยาลัยเกษตรศาสตร์ ขึ้นเป็นองค์กรที่จัดหลักสูตรอย่างเป็นทางการ และเป็นอิสระในการบริหารการศึกษา ดังนั้นแผนกวิชาสหกรณ์ จึงถูกตั้งขึ้น โดยใช้หลักสูตรการศึกษา 3 ปี เริ่มรับนิสิตในต้นปี พ.ศ. 2482 และผลิตผู้สำเร็จวิชาสหกรณ์รุ่นแรก ออกมาในปลายปี พ.ศ. 2484 และจัดการศึกษาเรื่อยมาโดยแก้ไขหลักสูตรมาโดยตลอด
ต่อมาเมื่อวันที่ 2 กุมภาพันธ์ พ.ศ. 2486 มหาวิทยาลัยเกษตรศาสตร์ถือกำเนิดขึ้น แผนกวิชาสหกรณ์จึงได้รับการยกฐานะขึ้นเป็น "คณะสหกรณ์" ซึ่งนับเป็นคณะรุ่นแรกของการก่อตั้งมหาวิทยาลัยเช่นกัน เปิดการสอนถึงขั้นอนุปริญญาสืบมาจน พ.ศ. 2495 และมีผู้จบอนุปริญญารุ่นแรกปี 2486 จำนวน 18 คน การศึกษาของคณะแยกเป็น 4 แผนก คือ แผนกวิชาสหกรณ์ แผนกวิชาบัญชี แผนกวิชาเศรษฐศาสตร์และสังคมศาสตร์ และแผนกวิชานิติศาสตร์ โดยอาคารสถานที่เรียนในขณะนั้นอยู่ที่กรมสหกรณ์ท่าเตียน (ท่าราชวรดิฐ)
ในปี พ.ศ. 2499 ตามประกาศราชกิจจานุเบกษา เมื่อวันที่ 15 พฤษภาคม พ.ศ. 2499 คณะฯ ได้เปลี่ยนชื่ออีกครั้งหนึ่งเป็น "คณะเศรษฐศาสตร์สหกรณ์" โดยแยกการเรียนการสอนเป็น 2 สาขาคือ สาขาเศรษฐศาสตร์เกษตรและสหกรณ์ และสาขาบัญชีและธุรกิจ พร้อมทั้งได้ย้ายเข้ามาทำการ ณ เกษตรกลาง บางเขน ทั้งหมด
ต่อมาในปี พ.ศ. 2503 ได้เปิดรับผู้ศึกษาที่ต้องการศึกษาเน้นหนักทางการบัญชีเป็นการเฉพาะเป็นรุ่นแรก และในปี พ.ศ. 2508 ได้ปรับปรุงหลักสูตรนี้ จากหลักสูตร 5 ปี เป็นหลักสูตร 4 ปี และพัฒนาเรื่อยมาจนปรากฏเป็นหลักสูตรบัญชีบัณฑิต (บช.บ.) ในปัจจุบัน
เมื่อวันที่ 9 มีนาคม พ.ศ. 2509 คณะฯ ได้เปลี่ยนชื่ออีกเป็นครั้งที่ 3 โดยใช้ชื่อว่า "คณะเศรษฐศาสตร์และบริหารธุรกิจ" และประกอบด้วย 7 แผนกวิชา คือ แผนกวิชาการตลาด แผนกวิชาบัญชี แผนกวิชาบริหารธุรกิจ แผนกวิชาเศรษฐศาสตร์ แผนกวิชาเศรษฐศาสตร์เกษตร แผนกวิชาสหกรณ์ และแผนกวิชาสถิติ
เมื่อปี พ.ศ 2535 ได้แยกคณะออกจากคณะเศรษฐศาสตร์เป็นอีกคณะหนึ่งชื่อว่า "คณะบริหารธุรกิจ" เป็นคณะหนึ่งในจำนวนสิบสามคณะของมหาวิทยาลัยเกษตรศาสตร์ ตามประกาศ ในหนังสือราชกิจจานุเบกษาเล่มที่ 109 ตอนที่ 120 วันที่ 18 ธันวาคม พ.ศ 2535 ทั้งนี้เป็นไปตามแผนพัฒนาการศึกษาระดับอุดมศึกษา ฉบับที่ 7 (พ.ศ. 2535–2539) จึงเป็นผลให้มีการจัดแบ่งส่วนราชการออกเป็น 5 ภาควิชา ได้แก่ ภาควิชาการเงิน ภาควิชาการจัดการ ภาควิชาบัญชี ภาควิชาการตลาด และภาควิชาการจัดการการผลิต
โดยคณะบริหารธุรกิจมีหน้าที่ให้ผลิตบัณฑิต และมหาบัณฑิต จัดการเรียนการสอน การค้นคว้าวิชา การบริการทางวิชาการ และการทำนุบำรุงศิลปวัฒนธรรม โดยได้ดำเนินงานมา ตั้งแต่อดีตจวบจนถึงปัจจุบัน
ทำเนียบคณบดี
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
บัญชีบัณฑิต
หลักสูตรบัญชีบัณฑิต (บช.บ.) หรือ Bachelor of Accountancy Program (B.Acc.) ของคณะบริหารธุรกิจ เป็นหลักสูตรที่พัฒนาความเป็นมืออาชีพด้านบัญชีของนักศึกษาผ่านการเรียนการสอนที่เข้มข้นและได้มาตรฐานสากล เปิดโอกาสให้นักศึกษาได้เริ่มต้นอาชีพการงานในบริษัทระดับโลก ปลูกฝังความรู้โดยคณาจารย์และผู้เชี่ยวชาญด้านบัญชีที่เชื่อถือได้ โดยเตรียมนักศึกษาให้มีความรู้พื้นฐานที่แข็งแกร่งในทางบัญชีและธุรกิจ พร้อมกับพัฒนาทักษะการสื่อสาร วิชาการ และความเป็นผู้นำที่โดดเด่น ผ่านการตอบคำถามทางบัญชี การแข่งขันกรณีศึกษา กิจกรรมทางบัญชี ซึ่งคว้ารางวัลชนะเลิศและรองชนะเลิศในหลายเวที และยังมีการสร้างเครือข่ายทางธุรกิจ รวมถึงจัดหลักสูตรความเป็นเลิศทางวิชาชีพซึ่งรวมอยู่ในหลักสูตรเพื่อให้นักศึกษาได้พบปะและเรียนรู้จากผู้นำในอุตสาหกรรม
โปรแกรมบัญชีบัณฑิตของมหาวิทยาลัยเกษตรศาสตร์ ได้รับการยกย่องทางวิชาการมาอย่างยาวนานและได้รับการรับรองมาตรฐานสากลโดยองค์กรวิชาชีพบัญชีชั้นนำระดับโลก ได้แก่ Chartered Institute of Management Accountants (CIMA) และสภาวิชาชีพบัญชี ในพระบรมราชูปถัมภ์
ศิษย์เก่าจากบัญชี มก. ประสบความสำเร็จระดับสูงในหลากหลายองค์กร อาทิ ประธานเจ้าหน้าที่บริหารและกรรมการผู้จัดการใหญ่ บริษัท PTT Oil and Retail Business (OR) คนแรก (จิราพร ขาวสวัสดิ์),  อดีตประธานกรรมการบริษัท มีเดีย ออฟ มีเดียส์ จำกัด และอดีตผู้ตรวจสอบบัญชีอาวุโส สำนักงาน PwC ประเทศไทย (ชาลอต โทณวณิก) รวมถึง ผู้ช่วยประธานกรรมการบริหาร บริษัท บุญรอดบริวเวอรี่ จำกัด (ฉัตรชัย วิรัตน์โยสินทร์) อดีตอธิบดีกรมตรวจบัญชีสหกรณ์ และอดีตผู้ตรวจราชการกระทรวงเกษตรและสหกรณ์ (สิงห์ทอง ชินวรรังสี) ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.)(สิริธิดา พนมวัน ณ อยุธยา) ที่ปรึกษาด้านนโยบายและแผนงานทรงคุณวุฒิ ระดับ 10 ของสำนักงานสภาพัฒนาการเศรษฐกิจและสังคมแห่งชาติ (สภาพัฒน์)/อดีตคณะอนุกรรมาธิการติดตามการปฏิรูปประเทศด้านเศรษฐกิจ (นภัสชล ทองสมจิตร)
บริหารธุรกิจบัณฑิต
หลักสูตรที่พัฒนาทักษะการวิเคราะห์และการคิดเชิงวิพากษ์ในการตัดสินใจตลอดจนการวิเคราะห์เชิงคุณภาพและเชิงปริมาณในด้านการเงิน รวมทั้งพัฒนาความรู้เชิงลึกในด้านการเงินองค์กร การวิเคราะห์การลงทุน และการจัดการพอร์ตการเงิน ตราสารอนุพันธ์ ตลาดการเงิน และสถาบันการเงินต่างๆ พัฒนาการเป็นผู้จัดการและผู้ประกอบการมืออาชีพที่มีประสิทธิภาพผ่านการฝึกอบรมในการแก้ปัญหา การตัดสินใจ ความเป็นผู้นำ และการทำงานเป็นทีม หลักสูตรที่พัฒนาการเรียนรู้การจัดการห่วงโซ่อุปทานเพื่ออำนวยความสะดวกในการตัดสินใจในการดำเนินงานอย่างมีประสิทธิภาพ รวมทั้งเรียนรู้การจัดการคน กระบวนการ และเทคโนโลยี ให้เข้ากับการใช้งานจริงในโครงการของบริษัท หลักสูตรที่พัฒนาการเข้าใจสภาพแวดล้อมของตลาดและพฤติกรรมผู้บริโภคผ่านการวิจัยการตลาดเชิงปริมาณและเชิงคุณภาพ มีการเรียนรู้เชิงปฏิบัติและการโต้ตอบด้วยการใช้เกมการตลาดและการจำลองสถานการณ์ทางธุรกิจอย่างครอบคลุม รวมทั้งเรียนรู้การพัฒนากลยุทธ์ที่มีประสิทธิภาพเพื่อเพิ่มยอดขายและผลกำไร
บริหารธุรกิจหลักสูตรนานาชาติ (BBA)
หลักสูตรนานาชาติ บริหารธุรกิจบัณฑิต (BBA International Program) ของคณะบริหารธุรกิจ เป็นหลักสูตรระดับปริญญาตรีที่สอนเป็นภาษาอังกฤษทั้งหมด หลักสูตรเน้นการทำงานเชิงกว้างทางบริหารและมุ่งเน้นให้มีความเชี่ยวชาญด้านการเงิน และการจัดการ โดยมี 2 สาขาวิชา คือ การเงิน (Finance) และการจัดการ (Management)
หลักสูตรนานาชาติ ระดับปริญญาตรี ด้านการตลาด (BBA International Program in Marketing) หรือที่รู้จักกันในชื่อ KUBIM การเรียนและการสอนเป็นภาษาอังกฤษทั้งหมด โดยหลักสูตรมุ่งเน้นให้มีความเชี่ยวชาญในด้านการตลาด (Marketing) ในสภาพแวดล้อมทางธุรกิจที่ต้องเผชิญในปัจจุบัน
ขั้นตอนการรับสมัคร
นักศึกษาระดับปริญญาตรีของ คณะบริหารธุรกิจ มก. คัดเลือกจากผู้สมัครซึ่งเป็นนักเรียนระดับมัธยมศึกษาในชั้นปีสุดท้ายของโรงเรียนโดยผ่านระบบรับสมัครส่วนกลาง ผู้สมัครจำเป็นต้องยื่นสมัครในแต่ละหลักสูตรแยกกันอย่างชัดเจน ทั้งหลักสูตรบัญชีบัณฑิต (ทั้งภาคปกติและภาคพิเศษ) หลักสูตรบริหารธุรกิจบัณฑิต (การเงิน, การตลาด, การจัดการ, การจัดการการผลิต) หลักสูตร BBA IP in Marketing (KUBIM) และหลักสูตร BBA ซึ่งแตกต่างจากหลักสูตรธุรกิจระดับปริญญาตรีที่อื่น ๆ ที่นักศึกษาจะเรียนรวมในปีที่หนึ่งแล้วแยกสาขาในปีที่สอง
สำหรับการสมัครเข้าศึกษาในหลักสูตรนานาชาติ (International Program) ต้องใช้คะแนน IELTS หรือ TOEFL (paper-based, internet-based, Computer-based) หรือ KU-EPT หรือ OOPT หรือ CEFR B2 ประกอบการสมัครด้วย
สถิติการรับสมัคร
จากสถิติการรับเข้าศึกษาในคณะบริหารธุรกิจ มก. ระดับปริญญาตรี ได้รับการจัดอันดับจากที่ประชุมอธิการบดีแห่งประเทศไทย (ทปอ.) ว่าเป็นคณะ/สาขาวิชาที่มีผู้สมัครมากที่สุด ในระบบ TCAS ทั้งรอบที่ 3 และรอบที่ 4 หลายปีติดต่อกัน อาทิ ปีการศึกษา 2566 รอบที่ 3 สาขาบัญชี มีผู้สมัครมากเป็นอันดับห้าของประเทศ จำนวน 7,556 คน จำนวนรับ 85 คน อัตราการแข่งขัน 1 : 89  , ปีการศึกษา 2562 รอบที่ 3 สาขาการเงิน มีผู้สมัครมากที่สุดในประเทศ จำนวน 3,151 คน จำนวนรับ 30 คน และสาขาการตลาด (ภาคปกติ) มีผู้สมัครมากเป็นอันดับสองของประเทศ จำนวน 2,723 คน จำนวนรับ 30 คน , ปีการศึกษา 2561 รอบที่ 4 สาขาบัญชี (ภาคปกติ) มีผู้สมัครมากที่สุดในประเทศ จำนวน 987 คน จำนวนรับ 125 คน    , ปีการศึกษา 2560 รอบที่ 4 สาขาบัญชี มีผู้สมัครมากเป็นอันดับห้าของประเทศ จำนวน 1,201 คน จำนวนรับ 140 คน , ปีการศึกษา 2559 สาขาบัญชี มีผู้สมัครมากเป็นอันดับสามของประเทศ จำนวน 1,332 คน จำนวนรับ 110 คน , ปีการศึกษา 2558 สาขาบัญชี มีผู้สมัครมากเป็นอันดับเก้าของประเทศ จำนวน 1,662 คน จำนวนรับ 150 คน
การสำเร็จการศึกษาและการจ้างงาน
คณะบริหารธุรกิจ มก. ใช้ระบบเครดิตรายวิชาที่คล้ายกับที่ใช้ในมหาวิทยาลัยในอเมริกาส่วนใหญ่ แต่ละหลักสูตรจะมีการกำหนดน้ำหนักหน่วยกิตที่แน่นอนและนักศึกษาจะต้องเรียนตามจำนวนหน่วยที่กำหนดใน 4 ปี เพื่อให้เป็นไปตามข้อกำหนดสำหรับการสำเร็จการศึกษา อย่างไรก็ตามนักศึกษาก็สามารถสำเร็จการศึกษาระดับปริญญาตรีใน 3.5 ปี ได้เช่นเดียวกัน
จากข้อมูลผู้ที่สำเร็จการศึกษาปี 2558 นักศึกษาระดับปริญญาตรีของ คณะบริหารธุรกิจ มก. มีรายงานอัตราการมีงานทำโดยเฉลี่ยอยู่ที่ 93.20% เงินเดือนเริ่มต้นเฉลี่ยที่ 21,284.7 บาท หลักสูตรที่มีอัตราการมีงานทำและเงินเดือนเริ่มต้นเฉลี่ยสูงสุดคือ หลักสูตรบัญชีบัณฑิต (ภาคปกติ) มีอัตราการมีงานทำเฉลี่ยสูงสุด 98.51% เงินเดือนเริ่มต้นเฉลี่ยสูงสุดที่ 24,419.8 บาท ตามมาด้วยหลักสูตรบัญชีบัณฑิต (ภาคพิเศษ) มีอัตราการมีงานทำเฉลี่ย 94.59% เงินเดือนเริ่มต้นเฉลี่ยที่ 23,219.9 บาท
หลักสูตร MBA
คณะบริหารธุรกิจ มก. เปิดสอน 5 หลักสูตร คือ MBA สำหรับนักศึกษาเต็มเวลา (RMBA), MBA สำหรับนักศึกษานอกเวลา (YMBA), MBA สำหรับนักศึกษา สปท. (CMMBA), MBA สำหรับนักศึกษานานาชาติ (KIMBA) และ MBA สำหรับผู้บริหาร (Executive MBA) ในช่วงปีแรกนักศึกษาทุกคนจะเรียนตามหลักสูตรแกนกลางที่จำเป็นซึ่งครอบคลุมสาขาของการบริหาร เช่น การเงิน การตลาด การบัญชี การจัดการ และกลยุทธ์ ตลอดจนความเป็นผู้นำ จริยธรรม และทักษะการสื่อสารที่จำเป็นสำหรับผู้บริหารระดับสูง รวมถึงการเรียนแบบกรณีศึกษา การบรรยาย และการเรียนรู้แบบลงมือปฏิบัติจริงในปีที่สูงขึ้น โดยเน้นการนำแนวคิดที่เรียนรู้ในห้องเรียนมาปรับใช้กับประเด็นทางธุรกิจในโลกแห่งความเป็นจริง ประกอบกับการให้เหตุผลเชิงวิเคราะห์และการวิเคราะห์เชิงปริมาณ
หลักสูตรสำหรับผู้บริหาร (Executive MBA)
นอกเหนือจากหลักสูตรการศึกษาแบบดั้งเดิมแล้วคณะบริหารธุรกิจ ยังจัดการศึกษาสำหรับผู้บริหาร หรือที่เรียกกันทั่วไปว่า “ปริญญาโทสำหรับผู้บริหาร (Executive MBA Program: EX-MBA KU)” ผู้เข้าศึกษามักจะมาจากผู้บริหารระดับสูงหรือผู้บริหารที่มีประสบการณ์หลายปีภายในบริษัทหรืออุตสาหกรรมของตน หลักสูตรออกแบบมาให้เป็นศูนย์การศึกษาด้านธุรกิจอย่างต่อเนื่องสำหรับผู้บริหารระดับสูงเพื่อความเป็นเลิศทางธุรกิจ เริ่มดำเนินการครั้งแรกในปี พ.ศ. 2531 โดยผู้เข้าศึกษาจะได้รับการตอบรับเป็นสมาชิกของ “สมาคมปริญญาโทสำหรับผู้บริหาร มหาวิทยาลัยเกษตรศาสตร์ (The Executive MBA Association of Kasetsart University; EX-MBA K.U. Asso.)” ทันทีเมื่อเข้าศึกษา
หลักสูตรการเงินประยุกต์
หลักสูตรการเงินประยุกต์ของคณะบริหารธุรกิจ มก. มุ่งเน้นทักษะขั้นสูงในการบริหารการเงินและการเตรียมตัวสำหรับอาชีพด้านการลงทุนทางการเงิน เนื้อหาหลักสูตรสอดคล้องกับหลักสูตรวิชาชีพการเงินและการลงทุนระดับสากล โดยได้รับการรับรองหลักสูตรจาก CFA Institute ให้เป็น CFA Program Partner ซึ่งเหมาะสำหรับการเตรียมตัวเพื่อการสอบ CFA
โครงการปริญญาโทการบัญชี
หลักสูตร Master of Accountancy (Data & Analytics) หรือ บัญชีมหาบัณฑิต (ข้อมูลและการวิเคราะห์) ออกแบบมาเพื่อพัฒนาความเชี่ยวชาญในการใช้ข้อมูลทางบัญชีเพื่อการวิเคราะห์สำหรับการตัดสินใจทางธุรกิจ วิเคราะห์ข้อมูลเชิงลึกทางบัญชีเพื่อเพิ่มความได้เปรียบในการแข่งขันของบริษัท เนื้อหาหลักสูตรผสมผสานการเรียนรู้ทั้งแบบวิชาการจากคณาจารย์ประจำและการเรียนรู้จากประสบการณ์ของผู้เชี่ยวชาญในภาคธุรกิจ และได้รับการเผยแพร่ว่าเป็นหลักสูตรที่มีคุณภาพและมาตรฐาน ตามมาตรฐานคุณวุฒิระดับอุดมศึกษาแห่งชาติ พ.ศ. 2552 ในปีการศึกษา 2564
หลักสูตรปริญญาเอก
คณะบริหารธุรกิจ มก. เปิดสอนหลักสูตรปรัชญาดุษฎีบัณฑิต สาขาบริหารธุรกิจ (Ph.D. in Business Administration) (แตกต่างจากโรงเรียนธุรกิจในบางแห่งที่ระบุเป็น DBA) ใช้เวลาอย่างน้อยสองปีในการสำเร็จหลักสูตรปริญญาเอก มีการศึกษาทั้งปรัชญาและทฤษฎีขั้นสูงในการวิจัยธุรกิจ เรื่องเฉพาะทางการเงิน การบัญชี การตลาด การจัดการ และการจัดการการผลิต
โปรแกรมระยะสั้น และ Executive Education
คณะบริหารธุรกิจ มหาวิทยาลัยเกษตรศาสตร์ได้สร้างหลักสูตร Certificate Program ซึ่งเป็นโปรแกรมการศึกษาระยะสั้นสำหรับผู้บริหาร นักธุรกิจ เจ้าของกิจการ ผู้ประกอบการ ผู้จัดการ และผู้ที่สนใจ เพื่อพัฒนาทักษะสำหรับธุรกิจที่เปลี่ยนแปลงไปอย่างรวดเร็วในปัจจุบัน
หลักสูตรระยะสั้น Fast Mini MBA for New Manager in the Age of VUCA (Certificate Program) โดยศูนย์เชี่ยวชาญการตลาดแห่งภูมิภาคเอเชีย คณะบริหารธุรกิจ มหาวิทยาลัยเกษตรศาสตร์ ภายใต้ความร่วมมือจากบริษัท ดิจิทัล บิสิเนส คอนซัลท์ จำกัด (DBC) เป็นหลักสูตรเร่งรัดด้านการบริหารธุรกิจ สำหรับหัวหน้างาน ผู้จัดการ และผู้บริหาร การเรียนการสอนเน้นทักษะและองค์ความรู้ที่จำเป็นในประเด็นปัจจุบันและปัญหาในอุตสาหกรรมที่กำลังเกิดขึ้นเป็นหลัก บรรยายโดยผู้เชี่ยวชาญและผู้มีประสบการณ์จากภาคธุรกิจ รวมทั้งคณาจารย์ประจำของคณะบริหารธุรกิจ
หลักสูตรระยะสั้น Fast Mini MBA in Marketing for Non Marketer (Certificate Program) มุ่งเน้นความรู้ทางการตลาดอย่างรอบด้านและทันสมัย วิทยากรประกอบด้วย นักการตลาด นักวางแผนโฆษณาและประชาสัมพันธ์ นักธุรกิจและผู้เชี่ยวชาญในสาขาต่าง ๆ ที่เกี่ยวข้อง หลักสูตรเหมาะกับผู้บริหารที่ต้องรับผิดชอบด้านการตลาดแต่ไม่มีพื้นฐานด้านการตลาด ผู้บริหารที่ต้องทำงานร่วมกับฝ่ายการตลาดทั้งภายในและภายนอกองค์กร
หลักสูตรประกาศนียบัตรผู้นำระดับสูงด้านธุรกิจที่ยั่งยืน KU Change Agent Readiness Executive Program (Certificate Program) หรือ หลักสูตร KU CARE โดยศูนย์วิจัยเพื่อพัฒนาขีดความสามารถทางธุรกิจ คณะบริหารธุรกิจ มหาวิทยาลัยเกษตรศาสตร์ ภายใต้ความร่วมมือจากอดีตผู้บริหารระดับสูงภาครัฐ (อดีตปลัดกระทรวงอุตสาหกรรม) และสมาคมนิสิตเก่าคณะบริหารธุรกิจ มหาวิทยาลัยเกษตรศาสตร์ เป็นหลักสูตรสำหรับผู้นำประเทศ ผู้นำองค์กรภาครัฐและเอกชน ที่ทำหน้าที่กำหนดวิสัยทัศน์องค์กร เพื่อเพิ่มพูนองค์ความรู้และทักษะในการกำหนดแนวทางขับเคลื่อนธุรกิจอย่างยั่งยืนภายใต้แนวคิด Bio-Circular-Green (BCG) ให้สอดคล้องกับภารกิจเร่งด่วนที่เกี่ยวข้องกับเป้าหมายการพัฒนาที่ยั่งยืนของสหประชาชาติ (Sustainable Development Goals ; SDGs) บรรยายโดยผู้เชี่ยวชาญและผู้มีประสบการณ์จากภาคธุรกิจ ภาครัฐ รวมทั้งคณาจารย์ประจำของคณะบริหารธุรกิจ
การรับรองมาตรฐาน
คณะบริหารธุรกิจ มหาวิทยาลัยเกษตรศาสตร์ ได้รับการรับรองหลักสูตรจากสถาบันทั้งในและต่างประเทศ โดยหลักสูตรบัญชีบัณฑิต (Bachelor of Accountancy; B.Acc.) ได้รับการรับรองหลักสูตรว่ามีความทันสมัยตามมาตรฐานการศึกษาระหว่างประเทศ (International Education Standard: IES) หลักสูตรปริญญาโท สาขาการเงินประยุกต์ (M.A. Applied Finance) ได้รับการรับรองจากสถาบันด้านการเงินและการลงทุนระดับนานาชาติ และหลักสูตรบริหารธุรกิจบัณฑิต สาขาการตลาด (B.B.A. Marketing) ได้รับการรับรองมาตรฐานหลักสูตรคุณภาพระดับอาเซียน ดังนี้
หลักสูตรบัญชีบัณฑิตได้รับการรับรองจากสภาวิชาชีพบัญชีในพระบรมราชูปถัมภ์ บัณฑิตจากหลักสูตรบัญชีบัณฑิตของมหาวิทยาลัยเกษตรศาสตร์ เมื่อจบการศึกษาสามารถสมัครเป็นสมาชิกสามัญของสภาวิชาชีพบัญชีฯ เพื่อขอขึ้นทะเบียนเป็นผู้ทำบัญชีและผู้สอบบัญชี
หลักสูตรบัญชีบัณฑิตได้รับการรับรองมาตรฐานสากล (accredited) จาก Chartered Institute of Management Accountants (CIMA) เมื่อวันที่ 2 ธันวาคม พ.ศ. 2557 ซึ่งเป็นสมาคมด้านการบัญชีเพื่อการบริหารระดับนานาชาติที่ใหญ่ที่สุดในปัจจุบัน ซึ่งการรับรองนี้ส่งผลให้ผู้ที่ศึกษาในชั้นปีสุดท้ายในหลักสูตรบัญชีบัณฑิตของมหาวิทยาลัยเกษตรศาสตร์ได้รับการยกเว้นการสอบ 8 รายวิชา จากทั้งหมด 9 รายวิชา ในการสอบประกาศนียบัตรทางด้านการบัญชีเพื่อการบริหาร (Diploma in Management Accounting) ของ CIMA ซึ่งมีชื่อเสียงและเป็นที่ยอมรับในระดับสากล นับเป็นหลักสูตรแรกจากสถาบันการศึกษาทางด้านบริหารธุรกิจในประเทศไทยที่ได้รับการรับรองนี้
หลักสูตรในระดับปริญญาโท สาขาวิชาการเงินประยุกต์ (Applied Finance) ยังได้รับการรับรองมาตรฐานระดับสากลจากสถาบันวุฒิบัตรนักวิเคราะห์การเงิน (Chartered Financial Analyst Institute) หรือ CFA ว่าเนื้อหาหลักสูตรมีความสอดคล้องกับ CFA Program Candidate Body of Knowledge และได้รับการตอบรับจากสถาบัน CFA ให้เข้าร่วมเป็นสมาชิกโปรแกรมพันธมิตรระดับมหาวิทยาลัย หรือ University Affiliation Program (UAP) ด้วย
และหลักสูตรบริหารธุรกิจบัณฑิต สาขาการตลาด ได้รับการรับรองมาตรฐานคุณภาพจาก ASEAN University Network Quality Assurance: AUN-QA ในการตรวจประเมินคุณภาพการศึกษาระดับหลักสูตรตามเกณฑ์ AUN – QA ระดับอาเซียน ปีการศึกษา 2563
การจัดอันดับ
คณะบริหารธุรกิจ มก. เปิดตัวในการจัดอันดับมหาวิทยาลัยโลกโดย QS หรือ QS World University Rankings by Subject ครั้งแรกในปี 2019 โดยได้รับการจัดอันดับให้อยู่ในกลุ่ม 451-500 ของโลก ในสาขาวิชา Business & Management Studies ในปี 2021 คณะบริหารธุรกิจ มก. อยู่ในอันดับที่ 501-550 ของโลก ในปี 2022 อยู่ในอันดับที่ 451-500 ของโลก และในปี 2023 คณะบริหารธุรกิจ มก. อยู่ในอันดับที่ 501-550 ของโลก ในสาขาวิชาเดียวกัน
ข้อมูลในปี 2019 คณะบริหารธุรกิจ มก. ได้รับคะแนนด้านการยอมรับทางวิชาการ ( ACADEMIC REPUTATION ) = 46 คะแนน, ด้านจำนวนบทความวิชาการที่ถูกอ้างอิงถึง ( CITATIONS PER PAPER ) = 73 คะแนน, ด้านจำนวนบทความวิชาการที่ถูกอ้างอิงในวารสารวิชาการที่มีผลกระทบระดับสูง ( H-INDEX CITATIONS ) = 57.8 คะแนน, และด้านความพึงพอใจของนายจ้าง ( EMPLOYER REPUTATION ) = 51.9 คะแนน
ในปี 2021 คณะบริหารธุรกิจ มก. ก้าวขึ้นสู่อันดับที่ 601+ ของโลกในสาขา Business & Economics ในการจัดอันดับมหาวิทยาลัยโลกของ Times Higher Education และในปี 2022 คณะบริหารธุรกิจ มก. อยู่ในอันดับที่ 601+ ของโลก ในสาขาวิชาเดียวกัน รวมถึงปี 2023 อยู่ในอันดับที่ 801+ ของโลกด้วย
ข้อมูลในปี 2021 ได้รับคะแนนในภาพรวม ( OVERALL ) = 22.4-8.5, ด้าน  CITATIONS  = 39.4 คะแนน, ด้าน  INDUSTRY INCOME  = 49.0 คะแนน, ด้าน  INTERNATIONAL OUTLOOK  = 25.1 คะแนน, ด้าน  RESEARCH  = 7.1 คะแนน และด้าน  TEACHING  = 7.0 คะแนน
การวิจัย
คณะบริหารธุรกิจ มหาวิทยาลัยเกษตรศาสตร์ เป็นที่ตั้งของศูนย์วิจัย 6 แห่ง ซึ่งจัดการวิจัยในสาขาต่าง ๆ ของการบริหารธุรกิจ ศูนย์มีขึ้นเพื่อส่งเสริมการวิจัยของคณาจารย์ สร้างความสัมพันธ์ระหว่าง คณะบริหารธุรกิจ มก. กับโลกธุรกิจ และสนับสนุนโครงการบริการวิชาการให้กับบุคคลภายนอก ศูนย์วิจัยทั้ง 6 แห่ง ได้แก่ Asia Market Expertise Center, Yunus Social Business Center, Social Enterprise Leadership Center, Competence Centers for the Development of Sustainable Tourism and Innovative Financial Management Strategies , Kasetsart Business School Media Center และศูนย์วิจัยเพื่อพัฒนาขีดความสามารถทางธุรกิจ
วารสารเกษตรศาสตร์ธุรกิจประยุกต์ (Kasetsart Applied Business Journal; ชื่อย่อ: KAB Journal) (ISSN : 1906-0254) (E-ISSN : 2539-6250) เป็นวารสารวิชาการประจำคณะบริหารธุรกิจ มหาวิทยาลัยเกษตรศาสตร์ ตีพิมพ์ครั้งแรกในปี พ.ศ. 2550 มีกำหนดการออกเผยแพร่ทุก 6 เดือน (วารสารราย 6 เดือน) หรือ 2 ฉบับต่อปี ฉบับที่หนึ่งช่วงเดือนมกราคม-เดือนมิถุนายน และฉบับที่สองช่วงเดือนกรกฎาคม-เดือนธันวาคม มีเนื้อหาด้านการเงิน การบัญชี การตลาด การจัดการ การจัดการการผลิต และสาขาอื่น ๆ ที่เกี่ยวข้องกับการบริหารธุรกิจ โดยเผยแพร่ทั้งในรูปแบบภาษาไทยและภาษาอังกฤษ ทั้งบทความวิจัยและบทความวิชาการ สำหรับการตีพิมพ์เผยแพร่จะต้องผ่านกระบวนการพิจารณาจากผู้ทรงคุณวุฒิตามสาขาต่าง ๆ (Peer-Reviewed Process) ก่อนเผยแพร่ในระดับชาติและนานาชาติ
ต่อมาในปี พ.ศ. 2560 ได้มีการเพิ่มเติมให้เป็นวารสารฉบับอิเล็กทรอนิกส์ ซึ่งเริ่มใช้ในปีที่ 11 ฉบับที่ 14 เดือนมิถุนายน 2560 ควบคู่ไปกับวารสารฉบับพิมพ์ ทำให้สามารถอ่านวารสารเกษตรศาสตร์ธุรกิจประยุกต์ได้ทั้งทางอินเทอร์เน็ตแบบเปิดให้เข้าถึงได้อย่างเสรี และอ่านแบบเล่มตีพิมพ์ได้ในระบบห้องสมุดของมหาวิทยาลัยเกษตรศาสตร์ สำนักงานบรรณาธิการของวารสารเกษตรศาสตร์ธุรกิจประยุกต์ ตั้งอยู่ที่ฝ่ายงานวิชาการและวิจัย คณะบริหารธุรกิจ มหาวิทยาลัยเกษตรศาสตร์
นอกจากนี้ วารสารเกษตรศาสตร์ธุรกิจประยุกต์ยังได้รับการรับรองคุณภาพวารสารให้อยู่ในฐานข้อมูล TCI กลุ่ม 1 สาขามนุษยศาสตร์และสังคมศาสตร์ สำหรับรอบที่ 4 พ.ศ. 2563-2567 ครั้งที่ 2 (2564-2567) ด้วย
คณะบริหารธุรกิจ มหาวิทยาลัยเกษตรศาสตร์ ได้รับความไว้วางใจจากศาสตราจารย์มูฮัมหมัด ยูนุส (Muhammad Yunus) ผู้ได้รับรางวัลโนเบลสาขาสันติภาพร่วมกับธนาคารกรามีน ประจำปี พ.ศ. 2549 ให้เป็น "Yunus Social Business Center of Kasetsart Business School" หรือ "ศูนย์ยูนูสธุรกิจเพื่อสังคมแห่งมหาวิทยาลัยเกษตรศาสตร์"
ศูนย์เชี่ยวชาญตลาดแห่งภูมิภาคเอเชีย มหาวิทยาลัยเกษตรศาสตร์ (Asia Market Expertise Center, Kasetsart University ชื่อย่อ: AMEC) ศูนย์เผยแพร่องค์ความรู้ กลยุทธ์ ค้นคว้า วิจัย และพัฒนา ด้านการตลาดระดับภูมิภาคเอเชียและให้คำปรึกษาด้านธุรกิจระดับเศรษฐกิจ AEC สำหรับภาคธุรกิจของประเทศไทย โดยความร่วมมือจากพันธมิตรในภาคธุรกิจและนักวิชาการ ทั้งภายในประเทศและต่างประเทศ เช่น ญี่ปุ่น สวิสเซอร์แลนด์ อังกฤษ ออสเตรเลีย สิงคโปร์ เกาหลีใต้ และ จีน เป็นต้น
บรรยายสาธารณะและงานเสวนา
การบรรยายสาธารณะซึ่งจัดโดยคณะบริหารธุรกิจ มก. สำหรับนักศึกษาและผู้สนใจ มักเชิญผู้บริหารระดับสูง นักธุรกิจ นักวิชาการ และนักวิจารณ์ชั้นนำ รวมถึงบุคคลสำคัญในระดับชาติและระดับนานาชาติ มาเป็นผู้บรรยายในประเด็นสำคัญรวมถึงแนวคิดต่าง ๆ ผู้บรรยายในอดีต เช่น ผู้ได้รับรางวัลโนเบลสาขาสันติภาพ (ศาสตราจารย์ Muhammad Yunus), ผู้ก่อตั้งและประธานเจ้าหน้าที่บริหารกลุ่ม Bitkub (จิรายุส ทรัพย์ศรีโสภา) เป็นต้น นอกจากนี้ยังมีงานเสวนาด้านธุรกิจ KBS Alumni Live Talk โดยสมาคมนิสิตเก่าคณะบริหารธุรกิจ มหาวิทยาลัยเกษตรศาสตร์ ร่วมกับคณะบริหารธุรกิจ มก. ในรูปแบบออนไลน์ ซึ่งบุคคลทั่วไปสามารถเข้าร่วมได้โดยไม่เสียค่าใช้จ่าย และสามารถติดตามการเสวนาได้ผ่านทางไลฟ์เพจ KBS Alumni ในการประชุมวิชาการ ครั้งที่ 57 ของมหาวิทยาลัยเกษตรศาสตร์ สาขาเศรษฐศาสตร์และบริหารธุรกิจ เมื่อวันที่ 30 มกราคม พ.ศ. 2562 คณะบริหารธุรกิจ ร่วมกับ คณะเศรษฐศาสตร์ และศูนย์ยูนูสธุรกิจเพื่อสังคมแห่งมหาวิทยาลัยเกษตรศาสตร์ ได้จัดปาฐกถาพิเศษโดยผู้ได้รับรางวัลโนเบล ขึ้น โดยเชิญ “ศาสตราจารย์มูฮัมหมัด ยูนุส (Muhammad Yunus)” นักเศรษฐศาสตร์รางวัลโนเบลสาขาสันติภาพ ประจำปี พ.ศ. 2549 (The Nobel Peace Prize 2006) มาเป็นผู้แสดงปาฐกถาในปีดังกล่าว ในหัวข้อ “Social Business in The Digitized World” ณ ห้องฟ้าใส ชั้น 5 อาคาร 1 คณะบริหารธุรกิจ มหาวิทยาลัยเกษตรศาสตร์ กรุงเทพมหานคร
ประชุมวิชาการ
คณะบริหารธุรกิจ มหาวิทยาลัยเกษตรศาสตร์ มีส่วนในการส่งเสริม พัฒนา และผลักดันงานวิชาการด้านบริหารธุรกิจของประเทศให้ทัดเทียมและเป็นที่ยอมรับ โดยผ่านโครงการประชุมวิชาการทั้งในระดับชาติและระดับนานาชาติ เช่น
การประชุมวิชาการนานาชาติ MakeLearn and TIIM International Scientific Conference จัดโดย International School for Social and Business Studies, Slovenia, Slovenia, Maria Curie-Sklodowska University, Poland และ คณะบริหารธุรกิจ มหาวิทยาลัยเกษตรศาสตร์ เป็นความร่วมมือกับพันธมิตรระหว่างประเทศ การประชุมจะจัดขึ้นในเดือนพฤษภาคมของทุกปี ในประเทศต่าง ๆ ของทวีปยุโรปหรือทางออนไลน์
ประเด็นสำคัญของการประชุมคือ การส่งเสริม แลกเปลี่ยน อภิปราย และการเจรจาเกี่ยวกับวิธีจัดการการดำเนินงานทางอุตสาหกรรมและองค์กรในลักษณะที่เป็นนวัตกรรม มีประสิทธิภาพ และมีการพัฒนาอย่างยั่งยืน และการปรับปรุงอย่างต่อเนื่องอันเป็นผลมาจากการประยุกต์ใช้เทคโนโลยีและนวัตกรรมขององค์กร
การประชุมวิชาการระดับชาติสาขาบริหารธุรกิจและการบัญชี (Annual National Conference on Business and Accounting; ชื่อย่อ: NCBA) เป็นการประชุมวิชาการระดับชาติในสาขาบริหารธุรกิจและการบัญชี โดยจัดขึ้นเป็นประจำทุกปี จัดขึ้นครั้งแรกในปี พ.ศ. 2556 ซึ่งเปิดโอกาสให้นักวิจัย อาจารย์ นิสิต นักศึกษา และผู้สนใจทั่วไป ทีทำการศึกษาวิจัยด้านบริหารธุรกิจและการบัญชีเข้ามานำเสนอผลงานและแลกเปลี่ยนความคิดเห็น ภายใต้ความร่วมมือระหว่าง คณะบริหารธุรกิจ มหาวิทยาลัยเกษตรศาสตร์ บัณฑิตวิทยาลัย มหาวิทยาลัยหอการค้าไทย และวิทยาลัยบัณฑิตศึกษาการจัดการ มหาวิทยาลัยขอนแก่น
โครงการ SEC Working Paper Forum จัดโดย สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) คณะบริหารธุรกิจ มหาวิทยาลัยเกษตรศาสตร์ คณะบริหารธุรกิจ สถาบันบัณฑิตพัฒนบริหารศาสตร์ คณะพาณิชยศาสตร์และการบัญชี จุฬาลงกรณ์มหาวิทยาลัย และคณะพาณิชยศาสตร์และการบัญชี มหาวิทยาลัยธรรมศาสตร์ ซึ่งเป็นความร่วมมือระหว่างหน่วยงานภาครัฐกับสถาบันอุดมศึกษาด้านบริหารธุรกิจ 4 แห่ง จุดมุ่งหมายการประชุมสัมมนาเพื่อเป็นการเปิดเวทีนำเสนอผลงานวิจัยที่เกี่ยวข้องกับตลาดทุน และเป็นพื้นที่แลกเปลี่ยนองค์ความรู้ระหว่างภาควิชาการกับผู้บริหารในตลาดทุน มุ่งสู่การนำบทความวิจัยไปใช้ให้เกิดประโยชน์ได้จริง
เพลง
ในระยะเริ่มแรกที่ยังเป็นส่วนหนึ่งของ คณะสหกรณ์ ปรากฏเพลงบทแรกที่ถูกแต่งขึ้นและใช้เป็นเพลงประจำคณะ ได้แก่ เพลง “มาร์ชนิสิตสหกรณ์” เพลงนี้เป็นเพลงมาร์ชแต่งเนื้อร้องและทำนองโดยอาจารย์สุภร ผลชีวิน ภายหลังได้มีการเปลี่ยนชื่อเป็น คณะเศรษฐศาสตร์และบริหารธุรกิจ จึงมีการแต่งบทเพลงขึ้นใหม่อีกบทเพลงหนึ่งมีชื่อว่า เพลง “มาร์ชเศรษฐศาสตร์และบริหารธุรกิจ” '''
ทาจิกแอร์
ทาจิกแอร์ (State Unitary Aviation Enterprise "Tajik Air") หรือ ทาจิกิสถานแอร์ไลน์ (Tajikistan Airlines) เป็นสายการบินแห่งชาติของทาจิกิสถาน มีสำนักงานใหญ่ที่ ท่าอากาศยานนานาชาติดูชานเบ ในกรุงดูชานเบ สายการบินมีท่าอากาศยานหลักคือที่ ท่าอากาศยานนานาชาติดูชานเบ และมีท่าอากาศยานหลักที่คือ Khudzhand Airport ใน Khujand
จุดหมายปลายทาง
ทาจิกแอร์มีจุดหมายปลายทางในเดือนพฤศจิกายน ค.ศ. 2019 ดังนี้:
คณะบริหารธุรกิจ มหาวิทยาลัยเกษตรศาสตร์
เพลง
ต่อมาได้ทำการแต่งบทเพลงใหม่ที่มีชื่อว่า เพลง “แสดเหนือนภา” ใช้เป็นบทเพลงประจำคณะเศรษฐศาสตร์และบริหารธุรกิจแทนบทเพลงเดิม ซึ่งเพลงนี้เป็นเพลงสุนทราภรณ์แต่งเนื้อร้องโดยว่าที่ร้อยตรีอวบ เหมะรัชตะ ทำนองโดยครูเอื้อ สุนทรสนาน และขับร้องโดย ยรรยง เสลานนท์ และ ธิดารัตน์ วรินทราคม ต่อมาได้ทำการปรับปรุงคำร้องและทำนองขึ้นใหม่ให้มีความเป็นเอกภาพมากขึ้นโดยว่าที่ร้อยตรีอวบ เหมะรัชตะ ซึ่งคำร้องใหม่ในสี่ท่อนแรกขณะนั้นบรรยายว่า
ซึ่งภายหลังได้มีการแยกคณะเศรษฐศาสตร์และคณะบริหารธุรกิจออกจากกัน จึงได้ปรับปรุงคำร้องในสี่ท่อนแรกใหม่ และเพลงดังกล่าวถูกใช้เป็นเพลงประจำคณะเศรษฐศาสตร์ ซึ่งในส่วนของคณะบริหารธุรกิจนั้นได้จัดตั้งคณะทำงานจัดทำเพลงประจำคณะขึ้นใหม่เพื่อให้เหมาะกับอัตลักษณ์ของคณะบริหารธุรกิจ จึงได้บทเพลงใหม่ที่มีชื่อว่า เพลง “ขอบฟ้า” คำร้องโดย ก้อง ศรีทานันท์, พูนลาภ แก้วแจ่มศรี ทำนองโดย โรจนะ เทพสุทา, อนุกูล พรหมดอนก่อ, พูนลาภ แก้วแจ่มศรี, ก้อง ศรีทานันท์ บรรเลงและขับร้องโดยชมรมดนตรีสากลแห่งมหาวิทยาลัยเกษตรศาสตร์ (KU Band) ใช้ชื่อเพลงในภาษาอังกฤษว่า “Horizon” และเป็นบทเพลงประจำคณะเพียงแห่งเดียวของมหาวิทยาลัยเกษตรศาสตร์ที่มีเนื้อร้องเป็นภาษาอังกฤษระบุไว้อย่างเป็นทางการ คณะบริหารธุรกิจจึงมีบทเพลงใหม่ประจำคณะตั้งแต่นั้นเป็นต้นมา
ชีวิตและกิจกรรมในคณะ
นิสิตคณะบริหารธุรกิจ มก. และศิษย์เก่ามักเรียกตัวเองว่า Bus อย่างไม่เป็นทางการ มาจากคำว่า "Business Administration" และในสาขาบัญชีมักเรียกตัวเองว่า Acct อย่างไม่เป็นทางการเช่นเดียวกัน ซึ่งย่อมาจาก "Accounting" วัฒนธรรมของนิสิตในคณะบริหารธุรกิจได้รับอิทธิพลจากหลักสูตรการเรียนเป็นอย่างมากที่เน้นด้านการบริหารและธุรกิจ
นิสิตของคณะบริหารธุรกิจส่วนใหญ่มักจะใช้เวลาทำกิจกรรมและสังสรรค์อยู่ในคณะและมหาวิทยาลัย โดยมีสโมสร ชมรม กิจกรรมนอกเวลา และกีฬาเป็นหัวใจสำคัญของประสบการณ์ในคณะและมหาวิทยาลัย
สโมสรนิสิตคณะบริหารธุรกิจ มหาวิทยาลัยเกษตรศาสตร์ (Business Students Association Kasetsart University) หนึ่งในเครือของสโมสรนิสิตระดับคณะของมหาวิทยาลัยเกษตรศาสตร์ เป็นการรวมกลุ่มของนิสิตคณะบริหารธุรกิจ มก. เพื่อทำกิจกรรมด้านต่าง ๆ และมีหน้าที่รับผิดชอบในการสนับสนุนนักศึกษาและดำเนินกิจกรรมด้านความบันเทิง วิชาการ เพื่อสังคม พัฒนาชนบท รวมทั้งสิ่งแวดล้อม
ตลอดทั้งปีการศึกษา มีกิจกรรมเกี่ยวกับธุรกิจ ผู้ประกอบการ และนิทรรศการวิชาการ จัดขึ้นเป็นประจำ ไฮไลท์ประจำปี ได้แก่ กิจกรรม Business Week ที่ดำเนินการโดยนิสิตคณะบริหารธุรกิจทั้งหมด ภายในงานประกอบด้วยนิทรรศการเทรนด์ธุรกิจ การ workshop และการแข่งขันตอบปัญหาทางธุรกิจ
นอกจากนี้ยังมีกิจกรรมด้านอื่น ๆ อีก อาทิ Acct Camp (ค่ายบัญชีพัฒนาชนบท), Acct Chain (โครงการสายโซ่สานสัมพันธ์) , Acct Smile (โครงการบัญชีเพิ่มรอยยิ้ม) , The Acctive (โครงการเสริมสร้างและพัฒนาศักยภาพเชิงวิชาการ) , Business Freshy Camp (ค่ายสู่รั้วพังงา)   , กิจกรรม Business Open House, งาน KBS Job Fair และกิจกรรมออกร้านนิสิต บัสสะบัดครก (Bus zapp) ในงานสัปดาห์เกษตรแห่งชาติ
ด้านของกีฬา มหาวิทยาลัยมีสนามกีฬาและสิ่งอำนวยความสะดวกที่ดีเยี่ยมสำหรับนิสิต และในปี พ.ศ. 2553 กิจกรรมกีฬาได้รับการประสานงานโดยสโมสรนิสิตคณะบริหารธุรกิจ มก. เกิดเป็น “กีฬา 5 ภาค คณะบริหารธุรกิจ (Sport 5 Majors)” เป็นกีฬาเชื่อมความสัมพันธ์ระหว่างนิสิตภาควิชาต่าง ๆ ของคณะบริหารธุรกิจ ได้แก่ ภาควิชาบัญชี ภาควิชาการเงิน ภาควิชาการตลาด ภาควิชาการจัดการ และภาควิชาการจัดการการผลิต ชนิดกีฬาที่ใช้แข่งขัน เช่น บาสเก็ตบอล แชร์บอล และฟุตบอล
วิทยาเขตและสิ่งอำนวยความสะดวก
คณะบริหารธุรกิจ ตั้งอยู่ภายใน 'เกษตรกลางบางเขน' หรือ มหาวิทยาลัยเกษตรศาสตร์ ซึ่งอยู่ในเขตจตุจักรทางตอนเหนือของกรุงเทพมหานคร พื้นที่ของคณะบริหารธุรกิจ ตั้งอยู่ทางฝั่งด้านใต้ของมหาวิทยาลัย ติดกับถนนงามวงศ์วาน ปัจจุบัน มีอาคารสำหรับการเรียนการสอนและปฏิบัติการสี่แห่ง ได้แก่ อาคารคณะบริหารธุรกิจ 1 (สร้างในปี พ.ศ. 2533), อาคารคณะบริหารธุรกิจ 2 (สร้างในปี พ.ศ. 2522), อาคารคณะบริหารธุรกิจ 3 (สร้างในปี พ.ศ. 2513) และอาคารคณะบริหารธุรกิจ 4 (สร้างในปี พ.ศ. 2551) หลังแรกเป็นอาคารสำหรับบัณฑิตศึกษาและโครงการนานาชาติ สามหลังสุดท้ายบริเวณพื้นที่ชั้นหนึ่งเป็นคอมเพล็กซ์ใหม่ที่อำนวยความสะดวกและให้บริการที่ทันสมัยจากบริษัทชั้นนำ อาทิ U-Store, สตาร์บัคส์ คอฟฟี่ (Starbucks Coffee), เอส แอนด์ พี (S&P Restaurant), เคอรี่ เอ็กซ์เพรส (Kerry Express), กาแฟ มวลชน (Muanchon Coffee) และเป็นสถานที่รับประทานอาหารของคณะบริหารธุรกิจ ที่เรียกว่า “บาร์บัส” โดยเปิดให้ประชาชนทั่วไปเข้าใช้ได้เช่นเดียวกัน
วิทยาเขตบางเขน เป็นวิทยาเขตแห่งแรก ที่ได้รับการออกแบบ บูรณาการ และสร้างขึ้นในพื้นที่เมืองที่กำลังได้รับการพัฒนาอย่างต่อเนื่อง บนพื้นที่กว่า 800 ไร่ ล้อมรอบด้วยพิพิธภัณฑ์ โรงละคร โรงภาพยนตร์ หอศิลป์ สถาบันวิจัย บริษัทชั้นนำ โรงพยาบาล สนามกีฬา ศูนย์การค้า คาเฟ่ ร้านอาหาร และร้านค้าปลีกมากมาย รวมถึงเชื่อมโยงกับท่าอากาศยานดอนเมือง ท่าอากาศยานสุวรรณภูมิ รถไฟฟ้าสายสีเขียวเข้ม รถไฟฟ้าสายสีแดง และสถานีรถไฟบางเขน
การเดินทาง
การเดินทางมายังคณะบริหารธุรกิจ มหาวิทยาลัยเกษตรศาสตร์ สามารถมาได้หลายเส้นทาง ทั้งทางรถไฟฟ้าบีทีเอส รถไฟ รถโดยสารประจำทาง และรถสวัสดิการภายในมหาวิทยาลัยเกษตรศาสตร์
การเดินทางมาด้วยรถไฟฟ้าบีทีเอส (BTS) สามารถลงได้สองสถานี ได้แก่ สถานีมหาวิทยาลัยเกษตรศาสตร์ และสถานีบางเขน
จากนั้นสามารถใช้บริการรถสวัสดิการภายในมหาวิทยาลัยเกษตรศาสตร์หรือรถจักรยานยนต์บริการ เพื่อเดินทางเข้ามาที่คณะบริหารธุรกิจได้
การเดินทางมาด้วยรถไฟ สามารถลงได้ที่สถานีรถไฟบางเขน ซึ่งอยู่เยื้องมุมกับมหาวิทยาลัยเกษตรศาสตร์ฝั่งถนนวิภาวดีรังสิต และสามารถเดินข้ามมายังสถานีรถไฟฟ้าสายสีแดงเข้ม (สถานีบางเขน) ที่อยู่ใกล้กัน เพื่อใช้ทางเชื่อมข้ามมายังฝั่งมหาวิทยาลัยได้
สายรถโดยสารประจำทางที่ผ่านมหาวิทยาลัยเกษตรศาสตร์มีอยู่หลายสาย โดยแบ่งตามถนนสายหลักทั้ง 3 สาย รอบมหาวิทยาลัย ดังนี้ จากนั้นสามารถใช้บริการรถสวัสดิการภายในมหาวิทยาลัยเกษตรศาสตร์หรือรถจักรยานยนต์บริการ เพื่อเดินทางเข้ามาที่คณะบริหารธุรกิจได้
การเดินทางภายในมหาวิทยาลัยเกษตรศาสตร์ จะมีรถสวัสดิการภายในฯ หรือที่มักเรียกกันอีกชื่อหนึ่งว่า  'รถตะลัย'  คอยให้บริการแก่นิสิตและบุคลากร ตลอดจนผู้มาติดต่อ โดยไม่เสียค่าบริการ ประกอบไปด้วย 4 สายหลัก และ 2 สายเสริมพิเศษ
สมาคม
สมาคมศิษย์เก่าสาขาต่าง ๆ ของคณะบริหารธุรกิจ เป็นเวทีสำหรับศิษย์เก่าที่ดำเนินการเพื่อสนับสนุนคณะบริหารธุรกิจ ภาควิชา วิชาชีพ และช่วยเหลือในหมู่ศิษย์เก่า มีการจัดกิจกรรมที่หลากหลายตั้งแต่การพบปะตามปกติไปจนถึงงานระดับมืออาชีพซึ่งเป็นการขยายเครือข่ายส่วนตัวและอาชีพระหว่างหมู่ศิษย์เก่า นอกจากนี้ยังให้โอกาสที่ยอดเยี่ยมในการมีส่วนร่วมในสังคมด้วยการมีส่วนในการบริการชุมชนและอาสาสมัคร
เส้นเมริเดียนที่ 74 องศาตะวันตก
เส้นเมริเดียนที่ 74 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน ทวีปอเมริกาใต้ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 74 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 106 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 74 องศาตะวันตกลากผ่านพื้นที่ดังนี้:
นักดนตรีตาบอด
นักดนตรีตาบอด เป็นนักร้องหรือนักบรรเลง หรือในบางกรณีเป็นนักร้อง-ผู้ร้องร่วม ที่ตาบอดโดยนิตินัย
แหล่งที่มา
ในอดีต นักดนตรีตาบอดหลายคน รวมทั้งนักดนตรีที่มีชื่อเสียงที่สุดบางคน ได้แสดงโดยไม่ได้รับประโยชน์จากการสอนอย่างเป็นทางการ เนื่องจากการสอนดังกล่าวอาศัยโน้ตดนตรีที่เขียนสำหรับคนที่มองเห็นได้อย่างกว้างขวาง อย่างไรก็ตาม ปัจจุบันมีแหล่งข้อมูลจำนวนมากสำหรับนักดนตรีตาบอดที่ต้องการเรียนรู้ทฤษฎีดนตรีตะวันตกและโน้ตคลาสสิก ทั้งนี้ หลุยส์ เบรลล์ ชายผู้สร้างอักษรเบรลล์สำหรับคนตาบอด ได้สร้างระบบโน้ตคลาสสิกสำหรับคนตาบอดที่เรียกว่าดนตรีอักษรเบรลล์ ระบบนี้ช่วยให้คนตาบอดสามารถอ่านและเขียนเพลงได้อย่างที่ตาเห็น ซึ่งการเก็บรวบรวมโน้ตดนตรีอักษรเบรลล์ที่ใหญ่ที่สุดตั้งอยู่ที่หอสมุดรัฐสภา ในวอชิงตัน ดี.ซี. ส่วนนอกสหรัฐ การเก็บรวบรวมโน้ตดนตรีอักษรเบรลล์ที่ใหญ่ที่สุดจะได้รับการเก็บไว้ที่หอสมุดแห่งชาติเพื่อคนตาบอดในประเทศอังกฤษ
เทคโนโลยีคอมพิวเตอร์และอินเทอร์เน็ตทำให้เป็นไปได้ในทางทฤษฎีสำหรับนักดนตรีตาบอดที่จะมีอิสระมากขึ้นในการแต่งและเรียนดนตรี อย่างไรก็ตาม ในทางปฏิบัติ โปรแกรมส่วนใหญ่ใช้ส่วนต่อประสานกราฟิกกับผู้ใช้ ซึ่งยากสำหรับคนตาบอดในการนำทาง และได้มีความคืบหน้าในการสร้างส่วนต่อประสานสำหรับอ่านหน้าจอสำหรับคนตาบอดโดยเฉพาะสำหรับระบบปฏิบัติการวินโดวส์
กระวานไทย
กระวานไทย หรือ กระวาน เป็นพืชล้มลุกชนิดหนึ่ง ชื่ออื่น ๆ ได้แก่ กระวานขาว (ภาคกลาง ภาคตะวันออก) ข่าโคม ข่าโคก หมากเนิ้ง (ตะวันออกเฉียงเหนือ) ปล้าก้อ (ปัตตานี) มะอี้ (เหนือ) กระวานดำ กระวานแดง กระวานโพธิสัตว์ กระวานจันท์
ลักษณะทางพฤกษศาสตร์
เป็นพืชล้มลุก มีเหง้า สูงประมาณ 2 เมตร กาบใบหุ้มซ้อนกันทำให้ดูคล้ายลำต้น ใบเดี่ยว แคบยาว รูปขอบขนาน ยาว 15–25 เซนติเมตร ปลายแหลม ช่อดอกออกจากเหง้าชูขึ้นมาเหนือพื้นดิน รูปทรงกระบอก ยาว 6–15 เซนติเมตร ก้านช่อดอกยาว 5–15 ซม. ใบประดับสีเหลืองนวล มีขนคาย เรียงซ้อนสลับกันตลอดช่อ กลีบดอกสีเหลือง เป็นหลอดแคบ ช่อดอกกระวานจะโผล่ขึ้นมาจากพื้นดินเล็กน้อย และเจริญเติบโตเป็นผลลักษณะเป็นพวง เกสรเพศผู้ไม่สมบูรณ์แปรสภาพเป็นกลีบขนาดใหญ่ สีขาว มีแถบสีเหลืองตรงกลาง ผลกลมเปลือกเกลี้ยงเป็นพู ผลมีสีขาวนวล ในผลมีเมล็ดขนาดเล็กสีน้ำตาลแก่จำนวนมาก เมล็ดอ่อนสีขาวมีเยื่อหุ้ม เมื่อแก่เปลี่ยนเป็นสีดำ ทั้งผลและเมล็ดมีกลิ่นหอมคล้ายการบูร
ลักษณะทางสัณฐานวิทยาภายใต้กล้องจุลทรรศน์
เมล็ดกระวานตัดขวางจะพบชั้นอีพิเดอร์มิสของเปลือกหุ้มเมล็ด ถัดเข้ามาเป็นชั้นเซลล์ที่มีรงควัตถุ เซลล์ที่มีน้ำมันและพาเรงไคมา พบสเคลอเรนไคมาแถวเดียวโดยมีซิลิกาสะสม ชั้นเพอริสเปิร์มมีเม็ดแป้งขนาดเล็กปนอยู่กับผลึกแคลเซียมออกซาเลต
การกระจายพันธุ์
ในประเทศไทย พบกระวานขึ้นอยู่ตามป่าที่มีความชื้นสูงและมีไม้ใหญ่ปกคลุม เช่น แถบเขาสอยดาว จังหวัดจันทบุรี ในที่อื่น ๆ เช่น บ้านปากทวาร อำเภอหัวหิน จังหวัดประจวบคีรีขันธ์
ประวัติ
ชาวยุโรปรู้จักกระวานไทยมาตั้งแต่คริสต์ศตวรรษที่ 17 ในนามของ Amomum มีรายงานว่ากรุงเทพมหานครเป็นแหล่งใหญ่ของกระวาน มีการส่งกระวานเป็นสินค้าส่งออกทางเรือจากกรุงเทพมหานครไปยังอังกฤษ จีน และญี่ปุ่น และในปี ค.ศ. 1857 ได้มีการซื้อขายกระวานที่ตลาดที่กรุงลอนดอน ในปี ค.ศ. 1871 มีการส่งกระวานจากไทยไปยังจีนและสิงคโปร์ น้ำหนักถึง 623,733 ปอนด์ กระวานไทยได้เข้าไปอยู่ในตำรายา French Codex และ Dublin Pharmacopeia นอกจากนี้มีรายงานว่ากระวานที่ส่งออกไปจากประเทศไทยใช้ชื่อ 2 ชื่อ คือ Bastard Cardamoms (เร่ว) และ Best Cardamoms (กระวาน) ผลผลิตในชื่อหลังได้จากต้นกระวานที่ปลูกที่ภูเขาของจังหวัดจันทบุรีและตราด คือ A. testaceum การตัดไม้ทำลายป่าทำให้ความชื้นลดลง การเพาะปลูกกระวานก็ลดลงด้วย
สมุนไพร
ผลแก่ รสเผ็ดร้อน กลิ่นหอม ตำรายาไทยใช้แก้อาการท้องอืด ท้องเฟ้อ ช่วยขับลม และแก้แน่นจุกเสียด มีฤทธิ์ขับลมและบำรุงธาตุ แก้ธาตุไม่ปกติ บำรุงกำลัง ขับโลหิต แก้ลมในอกให้ปิดธาตุ แก้ลมเสมหะให้ปิดธาตุ แก้ลมในลำไส้ เจริญอาหาร รักษาโรครำมะนาด  แก้ลมสันนิบาต แก้สะอึก แก้อัมพาต รักษาอาการเบื่ออาหาร คลื่นไส้  อาเจียน เมล็ด  แก้ธาตุพิการ  อุจจาระพิการ  บำรุงธาตุ ขับเสมหะ แก้ปวดท้อง ขับลม นอกจากนี้ยังใช้ผสมกับยาถ่ายเพื่อบรรเทาอาการคลื่นไส้อาเจียน กระวานไทยเป็นส่วนประกอบในพิกัดยาไทย คือ พิกัดตรีธาตุ เป็นยาแก้ธาตุพิการ แก้ลม แก้เสมหะ แก้ไข้ พิกัดตรีทุราวสา เป็นยาแก้เสมหะ แก้ลม บำรุงน้ำดี แก้พิษตานซาง
สารเคมีที่พบ
ผลกระวานไทยมีกลิ่นหอมคล้ายการบูรและพิมเสน เมื่อกลั่นด้วยไอน้ำจะให้น้ำมันหอมระเหยร้อยละ 4.5 ประกอบด้วย Camphor, α-Pinene, Myrcene, Limonene, Linalool, Borneol และ α-Terpineol Limonene, Myrcene เป็นองค์ประกอบในปริมาณสูงกว่าชนิดอื่น น้ำมันหอมระเหยที่สกัดด้วยน้ำและแอลกอฮอล์ 1:1 สารสกัดด้วยน้ำ สารสกัดด้วยเอทานอล มีผลลดการบีบตัวของลำไส้เล็ก ซึ่งพบว่าสารสำคัญในการออกฤทธิ์คือ cineole น้ำมันหอมระเหย มีฤทธิ์ต้านเชื้อแบคทีเรีย Pseudomonas aeruginosa สารกลุ่มเทอร์พีน และ diterpene peroxide ที่แยกบริสุทธิ์จากสารสกัดเฮกเซน มีฤทธิ์ยับยั้งเชื้อมาลาเรีย Plasmodium falciparum
ไพสิฐ วงศ์เมือง
พันตำรวจเอก  ไพสิฐ วงศ์เมือง(27 ตุลาคม 2503-) อดีตอธิบดีกรมสอบสวนคดีพิเศษ อดีตกรรมการและเลขานุการคณะกรรมการคดีพิเศษ อดีตรองอธิบดีกรมสอบสวนคดีพิเศษ
ประวัติ
พันตำรวจเอก ไพสิฐ วงศ์เมือง เกิดเมื่อวันที่ 27 ตุลาคม พ.ศ. 2503 มีชื่อเล่นว่า อ้วน เป็นนักเรียนนายร้อยตำรวจรุ่นที่ 38 รุ่นเดียวกับ พลตำรวจเอก ปิยะ อุทาโย โฆษกสำนักงานตำรวจแห่งชาติ ต่อมาในวันที่ 21 กุมภาพันธุ์ พ.ศ. 2563 ได้มีคำสั่งแต่งตั้งให้ พันตำรวจโท กรวัชร์ ปานประภากร ผู้ตรวจราชการกระทรวงยุติธรรมรักษาราชการการแทนอธิบดีกรมสอบสวนคดีพิเศษ และให้พันตำรวจเอก ไพสิฐ วงศ์เมือง พักงานเนื่องจากป่วยรักษาตัวที่โรงพยาบาลไม่สามารถปฏิบัติหน้าที่ได้
ครอบครัว
สมรสกับ นางสมอร วงศ์เมือง มีบุตรธิดา 5 คน
การศึกษา
หลักสูตรอื่นๆ
การทำงาน
สำนักงานตำรวจแห่งชาติ กรมสอบสวนคดีพิเศษ กระทรวงยุติธรรม
บุนเดิสลีกา ฤดูกาล 2022–23
บุนเดิสลีกา ฤดูกาล 2022–23 (2022–23 Bundesliga) เป็นการแข่งขันบุนเดิสลีกาฤดูกาลที่ 60 เริ่มต้นฤดูกาลในวันที่ 5 สิงหาคม ค.ศ. 2022 และสิ้นสุดในวันที่ 27 พฤษภาคม ค.ศ. 2023.
ไบเอิร์นมิวนิก คือแชมป์เก่าสมัยที่สิบติดต่อกัน.
เนื่องจาก ฟุตบอลโลก 2022 จะจัดขึ้นระหว่างวันที่ 21 พฤศจิกายน ถึง 18 ธันวาคม ค.ศ. 2022 เนื่องจากสภาพภูมิอากาศของประเทศเจ้าภาพ กาตาร์, ลีกจะมีการหยุดเล่นชั่วคราวระหว่างฤดูกาล. เนื่องจากนักเตะทีมชาติต้องออกจากสโมสรในวันที่ 14 พฤศจิกายน ค.ศ. 2022, การแข่งขันบุนเดสลีกาแมตช์เดย์สุดท้ายก่อนพักการแข่งขันคือตั้งแต่วันที่ 11-13 พฤศจิกายน (แมตช์เดย์ 15). ลีกจะกลับมาแข่งขันในอีก 10 สัปดาห์ต่อมาในวันที่ 20 มกราคม ค.ศ. 2023.
โปรแกรมการแข่งขันประกาศไว้เมื่อ 17 มิถุนายน ค.ศ. 2022.
ทีม
มีทั้งหมด 18 ทีมที่เข้าแข่งขันในฤดูกาล 2022–23 ของบุนเดิสลีกา.
เพลย์ออฟเลื่อนชั้น-ตกชั้น
เพลย์ออฟเลื่อนชั้น-ตกชั้น จะจัดขึ้นในวันที่ 1 และ 5 มิถุนายน ค.ศ. 2023.
ภาพรวม
<section begin=Details />
ทัตสึยะ ยามางูจิ
ทัตสึยะ ยามางูจิ (山口 達也 (Yamaguchi Tatsuya); เกิดวันที่ 10 มกราคม ค.ศ. 1972) เป็นอดีตนักร้อง พิธีกรโทรทัศน์ และนักเล่นกีตาร์เบสชาวญี่ปุ่นในวงโทกิโอของจอห์นนีและสหาย
ชีวิตส่วนตัว
ยามางูจิแต่งงานกับอดีตนางแบบในเดือนมีนาคม ค.ศ. 2008 แต่ทั้งคู่กลับหย่ากันในวันที่ 5 สิงหาคม ค.ศ. 2016
ในวันที่ 22 กันยายน ค.ศ. 2020 เขาถูกจับในข้อหาสงสัยว่าเมาแล้วขับ
ผลงาน
ภาพยนตร์
โทรทัศน์
อ้างอิง
1972
เซอร์ไวเวอร์ วันเวิลด์
เซอร์ไวเวอร์ วันเวิลด์ (Survivor: One World) เป็นฤดูกาลที่ 24 ของรายการเซอร์ไวเวอร์ การใช้สถานที่ถ่ายทำซ้ำแบบ 2 ฤดูกาลติดกันเริ่มอย่างเป็นทางการในฤดูกาลที่ 19-20 ที่ประเทศซามัวจากนั้นจึงเปลี่ยนสถานที่เป็นประเทศนิการากัวในฤดูกาลที่ 21-22 และสุดท้ายมาจบที่ประเทศซามัวอีกครั้งในฤดูกาลที่ 23-24 นี้ โดยคาดการณ์ว่าจะเป็นฤดูกาลสุดท้ายในการทำหน้าที่พิธีกรของเจฟฟ์ โพรส แต่ทางสถานีไม่ได้กล่าวว่าฤดูกาลนี้จะเป็นฤดูกาลสุดท้ายของรายการและเมื่อวันที่ 18 พฤศจิกายน 2554 ซีบีเอสได้ประกาศการทำฤดูกาลที่ 25 กับฤดูกาลที่ 26 สำหรับปี 2012-2013 ออกมาอย่างเป็นทางการแล้วและสัญญาการทำหน้าที่พิธีกรของเจฟฟ์ โพรส จะยังคงอยู่ไปถึงฤดูกาลที่ 26 ด้วยโดยยังคงไม่มีกำหนดการเปลี่ยนแปลงใดๆ
ข้อมูลบางส่วนถูกเปิดเผยมาล่วงหน้าว่าเผ่าทั้ง 2 เผ่านั้นชื่อ มาโนโน่ กับ ซาลานี่ จากการสัมภาษณ์พิธีกรได้ออกมากล่าวว่าในครั้งนี้จะเป็นครั้งแรกที่ สองเผ่าจะอาศัยอยู่บนหาดเดียวกันตั้งแต่เริ่มเกมส์ เพื่อให้ผู้เข้าแข่งขันสามารถแทรกซึมและล้วงลับข้อมูลของอีกฝ่ายในการเล่นเกมส์ได้อย่างซับซ้อนมากขึ้นและเป็นอีกครั้งหนึ่งที่เผ่าถูกแบ่งเป็นชายล้วนกับหญิงล้วนเหมือนในฤดูกาลที่ 6 และ 9 ข้อหักมุมใหม่เพิ่มเข้ามา 2 ข้อในซีซั่นนี้ คือ ผู้เข้าแข่งขันจะแบ่งเป็น 2 เผ่าเหมือนเดิมแต่จะอาศัยอยู่ในแค้มป์เดียวกัน ไม่แยกเป็น 2 แค้มป์เหมือนซีซั่นก่อนๆ และแต่ละเผ่าจะมี Hidden Immunity Idol ให้เผ่าละ 1 ตัวแต่ Hidden Immunity Idol นี้ถ้าผู้ครอบครองหาได้อันที่เป็นของเผ่าตัวเองจะใช้มันกับตัวเองหรือกับเพื่อนร่วมเผ่าได้ แต่ถ้าหาเจออันที่เป็นของอีกเผ่าหนึ่ง คนๆ นั้นต้องยกเครื่องรางให้สมาชิกอีกเผ่าหนึ่งใช้แทนเท่านั้นและในซีซั่นนี้จะไม่มี Redemption Island กลับมาใช้ ผู้ซึ่งถูกโหวตออกจะไม่มีโอกาสใดๆ กลับมาอีกและออกจากเกมอย่างถาวรแบบฤดูกาลอื่นๆ ปกติ โดยทางผู้ผลิตได้กล่าวว่า Redemption Island อาจจะกลับมาในฤดูถัดๆ ไปได้
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 16 กุมภาพันธ์ พ.ศ. 2555 เวลา 14:00 น. ตามเวลาประเทศไทย
การแข่งขัน
เผ่ามาโนโน่ ชนะการแข่งไปโดยปริยายทั้งๆ ที่ยังแข่งไม่เสร็จ เนื่องจาก คอร์ทนีย์ บาดเจ็บขณะแข่งขันและทำให้ไม่สามารถแข่งต่อจนจบได้เพราะการแข็งในครั้งนี้ ต้องมีสมาชิกในเผ่าทุกคนมารวมกันอยู่ที่เส้นชัย เผ่ามาโนโน่ ชนะการแข่งสิทธิ์คุ้มกัน แต่ยกให้เผ่าซาลานี่ก่อนที่จะเดินทางไปยังสภาเผ่า ซึ่งเป็นครั้งแรกของประวัติศาสตร์รายการ ที่มีการยกเครื่องรางให้ในขณะที่ยังแยกเผ่าอยู่แบบนี้ ทรอยแซน ใช้เครื่องรางภูมิคุ้มกันที่ซ่อนไว้ทำให้เสียงโหวตที่มีชื่อ ทรอยแซน จะไม่ถูกนับ
การโหวต
ทรอยแซน ใช้เครื่องรางภูมิคุ้มกันที่ซ่อนไว้ทำให้เสียงโหวตที่มีชื่อ ทรอยแซน จะไม่ถูกนับ
โบอิง 787 ดรีมไลเนอร์
การพัฒนาและการผลิตโบอิง 787 เกี่ยวข้องกับความร่วมมือระหว่างผู้ผลิตวัตถุดิบหลายรายทั่วโลก การประกอบขั้นสุดท้ายประกอบขึ้นที่โรงงานเอเวอร์เร็ตต์โบอิงในเอเวอร์เร็ตต์ รัฐวอชิงตัน เครื่องบินจะยังมีการประกอบขึ้นที่โรงงานแห่งใหม่ในนอร์ทชาลสตัน รัฐเซาท์แคโรไลนา โรงงานทั้งสองจะส่งมองเครื่อง 787 ให้แก่ผู้ให้บริการเครื่องบินโดยสาร โครงการดังกล่าวต้องล่าช้าออกไปหลายครั้ง จากที่เคยวางแผนจะให้บริการตั้งแต่เดือนพฤษภาคม พ.ศ. 2551 การขึ้นบินครั้งแรกของเครื่องมีขึ้นเมื่อวันที่ 15 ธันวาคม พ.ศ. 2552 และสิ้นสุดการทดสอบการบินในกลาง พ.ศ. 2554 เอกสารรับรองของสำนักงานควบคุมความปลอดภัยการบินแห่งยุโรปสุดท้ายได้รับในปลายเดือนสิงหาคม พ.ศ. 2554 และโมเดลแรกถูกส่งมอบในปลายเดือนกันยายน พ.ศ. 2554 และเข้าให้บริการเชิงพาณิชย์ตั้งแต่วันที่ 26 ตุลาคม พ.ศ. 2554
ข้อมูลเบื้องต้น
ในช่วงแรกนั้น โบอิง ต้องการจะพัฒนาเครื่องบินุร่นใหม่เพื่อทดแทน 767 ที่มียอดสั่งซื้อชะลอตัวลง เพื่อจะแข่งขันกับเครื่องบินแอร์บัส เอ 330-200 แต่ใช้เชื้อเพลิงในปริมาณที่เท่ากับ 767 และ เอ330 แต่ภายหลังเหตุการณ์วินาศกรรม 11 กันยายน พ.ศ. 2544และวิกฤติราคาน้ำมัน ทำให้ไม่เป็นที่ตอบรับมากนัก โบอิงจึงปรับเปลี่ยนโครงการมาพัฒนาเครื่องบินโดยสารโดยนำเครื่องเทคโนโลยีที่ได้จากการพัฒนาเครื่องบินความเร็วเหนือเสียงมาใช้แทน และใช้ชื่อว่า 7E7 (มีรหัสระหว่างการพัฒนาว่า Y2 ในโครงการโบอิงเยลโลสโตนโปรเจกต์)
จนในวันที่ 28 มกราคม พ.ศ. 2548 โบอิงได้เปลี่ยนชื่อรุ่นมาเป็น 787 และได้เปิดเผยแบบขั้นสุดท้ายในวันที่ 26 เมษายน ในปีเดียวกัน โดยโบอิงจะผลิตออกมา 3 รุ่น คือ
787-8
เครื่องบินรุ่น 787-8 ซึ่งเป็นรุ่นแรกที่เริ่มทำการบินตั้งแต่ปีค.ศ. 2011 นั้นสามารถจุผู้โดยสารได้ 242 คน โดยมีพิสัยบินที่ 7,355 ไมล์ทะเล (13,621 กิโลเมตร) เพื่อใช้มาทดแทนรุ่น 767-200ER และ 767-300ER รวมถึงเพื่อใช้ทำการบินแบบไม่หยุดพักโดยไม่ต้องใช้เครื่องบินที่ใหญ่เกินกว่าความสามารถทางการตลาด เครื่องบินรุ่น 787-8 มีสัดส่วนการผลิตถึง 33% (ข้อมูล ณ เดือนตุลาคม ค.ศ. 2017) โดยได้ทำการส่งมอบแล้ว 348 ลำ
787-9
เครื่องบินรุ่น 787-9 ได้มีการเพิ่มความยาวจากรุ่น 787-8 ถึง 20 ฟุต (6.1 เมตร) และความแข็งแรงของบริเวณลำตัว โดยสามารถมีน้ำหนักบรรทุกสูงสุดถึง 54,500 ปอนด์ (24,700 กก.) และจุผู้โดยสารได้ถึง 280 คน (สำหรับสามชั้นโดยสาร) โดยมีพิสัยบินไกลถึง 7,635 ไมล์ทะเล (14,140 กิโลเมตร) มีจุดประสงค์หลักเพื่อทดแทนเครื่องบินรุ่น 767-400ER และแข่งขันกับแอร์บัส เอ 330 และเพื่อทำการบินระยะไกลแบบไม่ต้องหยุดพัก
ในปีค.ศ. 2005 โบอิงได้วางแผนไว้ว่าจะสามารถเริ่มให้บริการได้ในปีค.ศ. 2010 โดยสารการบินต่างๆ ได้ข้อสรุปสำหรับการตกแต่งภายในห้องโดยสารได้แล้วเสร็จเมื่อ 1 กรกฎาคม ค.ศ. 2010 และได้เริ่มต้นส่งมอบในปีค.ศ. 2014
เครื่องบินต้นแบบของรุ่น 787-9 ได้ทำการขึ้นบินทดสอบครั้งแรกเมื่อ 17 กันยายน ค.ศ. 2013 และได้ถูกนำมาจัดแสดงก่อนการส่งมอบในงานฟาร์นโบโรแอร์โชว์ในปค.ศ. 2014 ต่อมาเมื่อ 8 กรกฎาคม ค.ศ. 2014 แอร์นิวซีแลนด์ ซึ่งเป็นสายการบินปฐมฤกษ์สำหรับเครื่องบินรุ่นนี้ ได้ทำการบินครั้งแรกในพิธีส่งมอบจากสนามบินเพนฟีล โดยเป็นเครื่องบินรุ่นพิเศษตัวถังสีดำ โดยแอร์นิวซีแลนด์ได้เริ่มใช้บินเพื่อการพาณิชย์เป็นครั้งแรกจากออกแลนด์ไปยังซิดนีย์ในวันที่ 9 สิงหาคม ค.ศ. 2014
สายการบินออล นิปปอน แอร์เวย์ ได้เริ่มทำการบินเมื่อวันที่ 7 สิงหาคม ค.ศ. 2014 ยูไนเต็ด แอร์ไลน์จะเริ่มทำการบินแบบต่อเนื่องจากลอสแอนเจลิสถึงเมลเบิร์นในเดือนตุลาคม ค.ศ. 2014 แอร์ไชน่าเริ่มทำการบินระหว่างปักกิ่งถึงเฉิงตูในเดือนพฤษภาคม ค.ศ. 2016 โดย ณ เดือนตุลาคม ค.ศ.​ 2017 54% ของเครื่องบินรุ่นโบอิง 787 เป็นรุ่น 787-9 โดยมีการส่งมอบไปแล้วกว่า 265 ลำ
ความยาวของเครื่องบินที่เพิ่มขึ้นนั้นเกิดขึ้นจากการเพิ่มชิ้นส่วนขนาดยาวสิบฟุตบริเวณลำตัวเครื่องบินด้านหน้าและด้านท้าย โดยเครื่องบินรุ่น 787-8 และ 787-9 ใช้ชิ้นส่วนอะไหล่ร่วมกับถึง 50% โดยส่วนปีก ลำตัว และระบบการบินของรุ่น 787-8 ได้ถูกนำมาปรับปรุงใหม่เพื่อให้ได้ระยะการบินและน้ำหนักบรรทุกสำหรับรุ่น 787-9
787-10
ในเดือนธันวาคม ค.ศ. 2005 โบอิงได้เริ่มทำโครงการศึกษาความเป็นไปได้ในการขยายขีดความสามารถในการจุผู้โดยสารของรุ่น 787-9 ซึ่งจากเดิมคือ 290 คน เป็น 310 คน โดยเกิดจากการผลักดันของสายการบินที่สนใจคือ เอมิเรตส์ และควอนตัส โดยจะเรียกเป็นชื่อรุ่นว่า 787-10 ซึ่งจะสามารถเทียบได้กับเครื่องบินรุ่นแอร์บัส เอ 350-900 และโบอิง 777-200ER โดยต่อมาได้มีการพูดคุยกันระหว่างสายการบินกับโบอิงจนถึงราวต้นปีค.ศ. 2006 ได้มีการเปิดเผยว่าจะมีการพัฒนาเครื่องบินรุ่นนี้ขึ้นแน่นอนเนื่องจากมีสายการบินอื่นที่ให้ความสนใจตามเอมิเรตส์
เครื่องบินรุ่น 787-10 ได้ถูกออกแบบมาเพื่อทดแทนโบอิง 777-200ER แอร์บัส เอ 330 และแอร์บัส เอ 340 โดยจะแข่งขันโดยตรงกับรุ่นเอ 350-900 โดยโบอิงกล่าวว่าสามารถประหยัดเชื้อเพลิงได้ดีกว่าในระยะบินที่ใกล้ โดยรุ่น 787-10 จะมีความยาว 224 ฟุต (68 เมตร) โดยจุผู้โดยสารได้ถึง 330 คนในการจัดที่นั่งแบบสองชั้นโดยสาร และมีพิสัยบินที่ 6,430 ไมล์ทะเล (11,910 กิโลเมตร)
ภายในงานดูไบแอร์โชว์ 2017 ได้มีคำสั่งซื้อ 787-10 ถึง 171 ลำ โดยเอมิเรตส์ได้สั่งซื้อจำนวน 40 ลำ โดยมีทั้งรุ่นที่ให้บริการสองชั้นโดยสาร และสามชั้นโดยสาร ซึ่งสามารถจุผู้โดยสารได้ตั้งแต่ 240-330 คน โดยคาดว่าจะส่งมอบได้ในปีค.ศ. 2022
ผู้ให้บริการ
* ข้อมูลเมื่อ สิงหาคม 2564
วอลเลย์บอลหญิงนอร์เซกาแชมเปียนส์คัพ 2015
วอลเลย์บอลหญิงนอร์เซกาแชมเปียนส์คัพ 2015 (2015 NORCECA Women's Champions Cup) เริ่มทำการแข่งขันตั้งแต่วันที่ 5–7 มิถุนายน ค.ศ. 2015 ที่ฮาวานา, ประเทศคิวบา โดยสาธารณรัฐโดมินิกัน คว้าแชมป์ไปครองได้สำเร็จในการแข่งขันครั้งนี้ นอกจากนี้ คิวบา ที่ได้อันดับที่ 2 ยังผ่านเข้าสู่การแข่งขันวอลเลย์บอลหญิงเวิลด์คัพ 2015 ที่ประเทศญี่ปุ่น อีกด้วย
การคัดเลือก
4 ทีมจากสมาพันธ์นอร์เซกาที่ยังไม่ได้มีสิทธิ์ผ่านเข้าการแข่งขันวอลเลย์บอลหญิงเวิลด์คัพ 2015 การแข่งขันจะแข่งขันเพียงแมทช์เดียวแบบพบกันหมด สหรัฐอเมริกาไม่ต้องแข่งขันรายการนี้เพราะผ่านการคัดเลือกในฐานะแชมป์โลก 2014 โดย 3 ทีมที่ดีที่สุดจากการจัดอันดับของสมาพันธ์นอร์เซกาจะได้เข้าร่วมแข่ง และประเทศเจ้าภาพอีก 1 ทีม
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
สปีดแชนเนล
สปีด แชนแนล (Speed Channel) เป็นช่องรายการโทรทัศน์ทางทรูวิชั่นส์ โดยเป็นการร่วมทุนระหว่างบรอดคาซท์ ไทย เทเลวิชั่นและ เซิร์ช เอนเตอร์เทนเมนต์ มีเนื้อหาเกี่ยวกับโลกยานยนต์ ออกอากาศเป็นครั้งแรกทางทรูวิชั่นส์เป็นการทดลองออกอากาศเมื่อวันที่ 1 พฤศจิกายนพ.ศ. 2553 และได้ออกอากาศจริงในวันที่ 1 มกราคม พ.ศ. 2554 ในระบบดิจิตอล ทรูวิชั่นส์ช่อง 72
ผังรายการออกอากาศ
หมายเหตุ :